Käyttöoikeussopimus
LUE HUOLELLISESTI ENNEN TÄMÄN OHJELMISTOTUOTTEEN KÄYTTÄMISTÄ: 
Tämä loppukäyttäjän käyttöoikeussopimus (jäljempänä ”käyttöoikeussopimus”) on laillinen sopimus, joka on voimassa a) sinun (joko yksityishenkilönä tai yksittäisenä toimijana) ja b) HP Inc:n (jäljempänä ”HP”) välillä ja jota sovelletaan sellaisen asennetun tai HP:n yhdessä HP:n tuotteesi (jäljempänä ”HP:n tuote”) kanssa käytettäväksi tarjoaman ohjelmistotuotteen käyttöösi, johon ei sovelleta jotakin toista erillistä sinun ja HP:n tai sen toimittajien välistä käyttöoikeussopimusta. Muut ohjelmistot voivat sisältää käyttöoikeussopimuksen verkossa saatavilla olevan dokumentaationsa yhteydessä. Termillä ”ohjelmistotuote” tarkoitetaan tietokoneohjelmistoa, ja ohjelmistotuotteeseen voivat kuulua myös asiaankuuluva media, tulostetut materiaalit ja verkossa saatavilla oleva tai sähköisessä muodossa oleva dokumentaatio.
HP:n tuotteen mukana voidaan toimittaa tätä käyttöoikeussopimusta koskeva muutos tai lisäys.
OHJELMISTOTUOTTEESSA ESITETYT OIKEUDET TARJOTAAN VAIN SILLÄ EHDOLLA, ETTÄ HYVÄKSYT KAIKKI TÄMÄN KÄYTTÖOIKEUSSOPIMUKSEN EHDOT. OHJELMISTOTUOTTEEN ASENTAMINEN, KOPIOIMINEN, LATAAMINEN TAI KÄYTTÖ MUULLA TAVALLA OSOITTAA, ETTÄ OLET HYVÄKSYNYT TÄMÄN KÄYTTÖOIKEUSSOPIMUKSEN. JOS ET HYVÄKSY TÄMÄN KÄYTTÖOIKEUSSOPIMUKSEN EHTOJA, AINOANA KEINONASI ON PALAUTTAA KOKO KÄYTTÄMÄTÖN TUOTE (LAITE JA OHJELMISTO) 14 PÄIVÄN KULUESSA HYVITYSTÄ VARTEN OSTOPAIKKASI SOVELTAMASTA PALAUTUSKÄYTÄNNÖSTÄ RIIPPUEN.
1. KÄYTTÖOIKEUDEN MYÖNTÄMINEN. HP myöntää sinulle seuraavat oikeudet sillä edellytyksellä, että noudatat kaikkia tämän käyttöoikeussopimuksen ehtoja:
a. Käyttö. Voit käyttää ohjelmistotuotetta yhdellä tietokoneella (jäljempänä ”oma tietokone”). Jos ohjelmistotuote tarjotaan sinulle internetin välityksellä ja jos ohjelmistotuote on alun perin lisensoitu käytettäväksi useammalla kuin yhdellä tietokoneella, voit asentaa ohjelmistotuotteen ja käyttää sitä vain kyseisillä tietokoneilla. Sinulla ei ole oikeutta erottaa ohjelmistotuotteen osia käytettäviksi useammalla kuin yhdellä tietokoneella. Sinulla ei ole oikeutta jakaa ohjelmistotuotetta. Voit ladata ohjelmistotuotteen oman tietokoneesi tilapäiseen muistiin (RAM) ohjelmistotuotteen käyttötarkoituksia varten.
b. Tallentaminen. Voit kopioida ohjelmistotuotteen paikalliseen muistiin tai HP:n tuotteen tallennuslaitteelle.
c. Kopioiminen. Voit tehdä ohjelmistotuotteesta arkistointi- tai varmuuskopioita, mikäli kukin kopio sisältää kaikki alkuperäisen ohjelmistotuotteen omistajan ilmoitukset ja mikäli kutakin kopiota käytetään vain varmuuskopiointitarkoituksiin.
d. Oikeuksien pidättäminen. HP ja sen toimittajat pidättävät kaikki oikeudet, joita tämä käyttöoikeussopimus ei sinulle erityisesti myönnä.
e. Ilmaisohjelmat. Huolimatta tämän käyttöoikeussopimuksen ehdoista ohjelmistotuotteen kaikkien tai minkä tahansa sellaisien osuuksien, joissa on kyse avoimesta HP:n ohjelmistosta tai kolmansien osapuolten yleisen käyttöoikeuden nojalla tarjoamasta ohjelmistosta (”ilmaisohjelma”), käyttöoikeus myönnetään sinulle tällaisen ilmaisohjelman mukana toimitettavien ja latauksen yhteydessä hyväksyttyjen ohjelmiston käyttöoikeussopimuksen ehtojen mukaisesti riippumatta siitä, onko kyseessä erillinen sopimus, paketoitu lisenssi tai sähköinen lisenssi. Ilmaisohjelmiston käyttöösi sovelletaan kokonaan tällaisen lisenssin ehtoja.
f. Palautusratkaisu. HP:n tuotteesi yhteydessä tai tuotetta varten toimitettua palautusratkaisua, joka voi olla kiintolevyllä tai ulkoisella tallennusvälineellä (esim. levyke tai CD- tai DVD-levy) toimiva ratkaisu tai muu vastaava missä tahansa muodossa toimitettava ratkaisu, voidaan käyttää ainoastaan sen HP:n tuotteen kiintolevyn palauttamista varten, jonka kanssa tai jota varten palautusratkaisu on alun perin ostettu. Tällaiseen palautusratkaisuun mahdollisesti sisältyviin Microsoftin käyttöjärjestelmän ohjelmistoihin sovelletaan Microsoftin käyttöoikeussopimusta.
2. PÄIVITYSVERSIOT. Jotta voit käyttää päivitysversioksi määriteltyä ohjelmistotuotetta, sinun on ensin saatava sellaisen alkuperäisen ohjelmistotuotteen käyttöoikeus, jonka HP on määritellyt päivityskelpoiseksi. Päivitysversion asentamisen jälkeen et voi enää käyttää alkuperäistä ohjelmistotuotetta, joka oli perustana päivityskelpoisuudelle. Käyttämällä ohjelmistotuotetta hyväksyt myös, että HP voi muodostaa automaattisesti yhteyden HP:n tuotteeseesi sen ollessa yhteydessä internetiin tarkistaakseen tiettyjen ohjelmistotuotteiden version tai tilan ja että HP voi automaattisesti ladata ja asentaa tällaisten ohjelmistotuotteiden päivitysversioita tai päivityksiä HP:n tuotteellesi sellaisten uusien versioiden tai päivitysten tarjoamiseksi, joita tarvitaan HP:n ohjelmiston ja HP:n tuotteesi toimintojen, suorituskyvyn tai turvallisuuden ylläpitämiseksi ja tuen sekä muiden sinulle toimitettujen palvelujen tarjoamiseksi. Tietyissä tapauksissa ja päivitysversion tai päivityksen tyypistä riippuen voimme ilmoittaa asiasta sinulle (ponnahdusikkunassa tai muulla tavoin), mikä voi edellyttää, että sinun on itse käynnistettävä päivitysversion tai päivityksen asentaminen.
3. LISÄOHJELMISTOT. Tätä käyttöoikeussopimusta sovelletaan HP:n toimittamaan alkuperäiseen ohjelmistotuotteeseen tehtäviin päivityksiin tai lisäyksiin, jollei HP toimita muita ehtoja päivityksen tai lisäyksen mukana. Jos nämä ehdot ovat keskenään ristiriidassa, muut ehdot ovat voimassa.
4. SIIRTÄMINEN.
a. Kolmas osapuoli. Ohjelmistotuotteen alkuperäinen käyttäjä voi siirtää ohjelmistotuotteen toiselle loppukäyttäjälle kerran. Siirron on sisällettävä kaikki osat, media, tulostetut materiaalit, tämä käyttöoikeussopimus ja tarvittaessa aitoustodistus. Siirto ei saa olla epäsuora siirto, esimerkiksi konsignaatio. Ennen siirtoa loppukäyttäjän, joka vastaanottaa siirrettävän tuotteen, on hyväksyttävä tämän käyttöoikeussopimuksen ehdot. Ohjelmistotuotteen siirron yhteydessä käyttöoikeussopimuksesi päättyy automaattisesti.
b. Rajoitukset. Ohjelmistotuotteen vuokraaminen tai lainaaminen on kielletty. Ohjelmistotuotteen kaupallinen osituskäyttö tai toimistokäyttö on kielletty. Ohjelmistotuotteen alikäyttöoikeuden myöntäminen, luovutus tai siirtäminen muulla kuin tässä käyttöoikeussopimuksessa määritetyllä tavalla on kielletty.
5. OMISTUSOIKEUDET. HP ja sen toimittajat omistavat kaikki ohjelmistotuotteeseen ja käyttäjälle tarkoitettuun dokumentaatioon liittyvät teollis- ja tekijänoikeudet, jotka on suojattu lainsäädännössä kuten muun muassa Yhdysvaltojen tekijänoikeuksia, kauppasalaisuuksia ja tavaramerkkejä koskevassa lainsäädännössä ja muussa sovellettavassa lainsäädännössä ja kansainvälisten sopimusten säännöksissä. Tuotteen tunnustietojen, tekijänoikeusilmoitusten ja omistajan rajoitusten poistaminen ohjelmistotuotteesta on kielletty.
6. TAKAISINMALLINNUSTA KOSKEVA RAJOITUS. Sinulla ei ole oikeutta takaisinmallintaa, takaisinkääntää tai purkaa ohjelmistotuotetta, lukuun ottamatta ainoastaan sitä laajuutta, missä oikeus toimia näin on säädetty sovellettavassa lainsäädännössä tästä rajoituksesta huolimatta tai nimenomaisesti määritelty näissä käyttöehdoissa.
7. VOIMASSAOLO. Tämä käyttöoikeussopimus on voimassa, jollei sitä päätetä tai hylätä. Tämä käyttöoikeussopimus päättyy myös muualla tässä käyttöoikeussopimuksessa säädettyjen ehtojen mukaisesti tai jos et noudata tämän käyttöoikeussopimuksen ehtoja.
8. SUOSTUMUS TIETOJEN KERUUSEEN/KÄYTTÖÖN.
a. HP käyttää evästeitä ja muita verkkotekniikkaa käyttäviä työkaluja, joiden avulla se kerää HP:n ohjelmistoon ja HP:n tuotteeseesi liittyviä nimettömiä teknisiä tietoja. Näitä tietoja käytetään osassa 2 mainittujen päivitysversioiden ja asiaankuuluvien tukipalvelujen sekä muiden palvelujen tarjoamista varten. HP kerää myös henkilötietoja, mukaan lukien IP-osoitteesi tai muut HP:n tuotteeseesi liittyvät yksilölliset tunnistetiedot sekä meille HP:n tuotteesi rekisteröinnin yhteydessä toimittamat tiedot. Sen lisäksi, että näitä tietoja käytetään päivitysversioiden ja asiaankuuluvien tukipalvelujen ja muiden palvelujen tarjoamista varten, tietoja käytetään myös markkinointiin liittyvien viestin lähettämiseksi sinulle (jokaisessa tapauksessa nimenomaisella suostumuksellasi lainsäädännön niin edellyttäessä).
Lainsäädännössä sallitun enimmäismäärän mukaisesti suostut hyväksymällä nämä ehdot siihen, että HP, sen tytäryhtiöt ja sidosyritykset keräävät ja käyttävät nimettömiä tietoja ja henkilötietoja siten kuin on kuvattu tässä käyttöoikeussopimuksessa ja lisäksi HP:n tietosuojaselosteessa: 
www.hp.com/go/privacy
b. Kolmansien osapuolten suorittama tietojen keruu/käyttö. Tiettyjen HP:n tuotteeseesi sisältyvien ohjelmistotuotteiden toimittajia ovat ja niiden käyttöoikeudet myöntävät sinulle erikseen kolmansiin osapuoliin kuuluvat toimittajat (jäljempänä ”kolmannen osapuolen ohjelmisto”). Kolmannen osapuolen ohjelmisto voidaan asentaa tai se voi olla käytössä HP:n tuotteessasi, vaikka et aktivoisi/ostaisi kyseistä ohjelmistoa. Kolmannen osapuolen ohjelmisto voi kerätä ja siirtää teknisiä tietoja järjestelmästäsi (IP-osoitteesi, yksilöivä laitetunnus, asennettu ohjelmistoversio jne.) ja muita järjestelmätietoja. Kolmas osapuoli käyttää näitä tietoja teknisten järjestelmäominaisuuksien määrittelemiseksi ja sen varmistamiseksi, että järjestelmääsi on asennettu ajantasaisin ohjelmistoversio. Jos et halua, että kolmannen osapuolen ohjelmisto kerää näitä teknisiä tietoja tai lähettää sinulle automaattisesti päivitysversioita, sinun on poistettava ohjelmiston asennus ennen kuin muodostat yhteyden internetiin.
9. VASTUUNRAJOITUS. HP JA SEN TOIMITTAJAT TOIMITTAVAT OHJELMISTON SOVELLETTAVAN LAINSÄÄDÄNNÖN ENIMMÄISMÄÄRÄN MUKAISESTI ”SELLAISENAAN” KAIKKINE VIKOINEEN JA SANOUTUVAT OHJELMISTOTUOTTEEN OSALTA IRTI KAIKISTA NIMENOMAISISTA, OLETETUISTA TAI LAKISÄÄTEISISTÄ TAKUISTA JA EHDOISTA, MUKAAN LUKIEN MUUN MUASSA TAKUUT OMISTUSOIKEUDESTA JA OIKEUKSIEN LOUKKAAMATTOMUUDESTA JA KAIKKI OLETETUT TAKUUT, VELVOLLISUUDET JA EHDOT MYYNTIKELPOISUUDESTA, TYYDYTTÄVÄSTÄ LAADUSTA TAI SOVELTUVUUDESTA TIETTYYN TARKOITUKSEEN SEKÄ VIRUKSETTOMUUDESTA. Kaikilla lainkäyttöalueilla oletettujen takuiden poissulkeminen tai oletettujen takuiden kestorajoitukset eivät ole sallittuja, joten edellä mainittu vastuuvapaus ei välttämättä koske kaikkia käyttäjiä kokonaisuudessaan.
AUSTRALIASSA JA UUDESSA-SEELANNISSA OHJELMISTOON KUULUVAT TAKUUT, JOITA EI VOIDA SULKEA POIS AUSTRALIAN JA UUDEN-SEELANNIN KULUTTAJALAINSÄÄDÄNNÖN NOJALLA. AUSTRALIALAISILLA KULUTTAJILLA ON OIKEUS SAADA KORVAAVA TUOTE TAI HYVITYSTÄ MERKITTÄVÄN VIAN SEURAUKSENA SEKÄ SAADA KORVAUSTA MUISTA KOHTUUDELLA ENNAKOITAVISSA OLLEESTA MENETYKSISTÄ TAI VAHINGOISTA. AUSTRALIALAISILLA KULUTTAJILLA ON LISÄKSI OIKEUS OHJELMISTON KORJAUTTAMISEEN TAI KORVAAMISEEN TOISELLA, JOS OHJELMISTO EI OLE HYVÄKSYTTÄVÄN LAADUN MUKAINEN JA JOS VIASSA EI OLE KYSE MERKITTÄVÄSTÄ VIASTA. TUOTTEITA HENKILÖKOHTAISTA TAI PERHEESSÄ TAI KOTITALOUDESSA TAPAHTUVAA KÄYTTÖÄ TAI KULUTUSTA VARTEN EIKÄ LIIKETOIMINTATARKOITUSTA VARTEN OSTAVILLA UUDEN-SEELANNIN KULUTTAJILLA (JÄLJEMPÄNÄ ”UUSISEELANTILAISET KULUTTAJAT”) ON OIKEUS TUOTTEEN KORJAUTTAMISEEN, KORVAAMISEEN TAI HYVITYKSEEN VIAN SEURAUKSENA JA KORVAUKSEEN MUISTA KOHTUUDELLA ENNAKOITAVISSA OLLEESTA MENETYKSISTÄ TAI VAHINGOISTA.
10. VASTUUNRAJOITUKSET. Paikallisesta lainsäädännöstä riippuen ja huolimatta aiheutuneista vahingoista HP:n ja sen toimittajien tästä käyttöoikeussopimuksesta johtuva kokonaisvastuu ja ainoat sinulle sallitut korvaukset ovat enimmillään ohjelmistotuotteesta erikseen maksamasi hinta tai 5 Yhdysvaltain dollaria. HP TAI SEN TOIMITTAJAT EIVÄT OLE SOVELLETTAVASSA LAINSÄÄDÄNNÖSSÄ SALLITUN ENIMMÄISMÄÄRÄN MUKAISESTI MISSÄÄN TAPAUKSESSA VASTUUSSA MISTÄÄN ERITYISISTÄ, SATUNNAISISTA, EPÄSUORISTA TAI SEURANNAISISTA VAHINGOISTA (MUKAAN LUKIEN MUUN MUASSA VAHINGOT, JOTKA OVAT SEURAUSTA VOITTOJEN TAI LUOTTAMUKSELLISTEN TIETOJEN TAI MUIDEN TIETOJEN MENETTÄMISESTÄ, LIIKETOIMINNAN KESKEYTYMISESTÄ, HENKILÖVAMMASTA, YKSITYISYYDEN MENETTÄMISESTÄ), JOTKA OVAT SEURAUSTA OHJELMISTOTUOTTEEN KÄYTÖSTÄ TAI KÄYTTÖKELVOTTOMUUDESTA TAI LIITTYVÄT SIIHEN TAI JOTKA LIITTYVÄT MUUTOIN MIHIN TAHANSA TÄMÄN KÄYTTÖOIKEUSSOPIMUKSEN SÄÄNNÖKSEEN, VAIKKA HP:LLE TAI SEN TOIMITTAJALLE OLISI ILMOITETTU TÄLLAISTEN VAHINKOJEN MAHDOLLISUUDESTA JA VAIKKA VAHINGON KORVAAMISEKSI TEHDYT TOIMET EIVÄT TÄYTTÄISI OLENNAISTA TARKOITUSTAAN. Jotkut valtiot tai hallintoalueet eivät salli satunnaisten tai seurannaisten vahinkojen pois sulkemista tai rajoitusta, joten yllä mainitut rajoitukset ja pois sulkemiset eivät ehkä päde sinuun.
11. YHDYSVALTOJEN VALTIONHALLINNON KÄYTTÄJÄT. FAR 12.211:n ja FAR 12.212:n mukaisesti kaupallinen tietokone-ohjelmisto, tietokoneen ohjelmiston dokumentaatio ja kaupallisten tuotteiden tekniset tiedot lisensoidaan Yhdysvaltojen hallitukselle HP:n kaupallisen käyttöoikeussopimuksen mukaisesti.
12. VIENTILAKIEN NOUDATTAMINEN. Sinun on noudatettava kaikkia Yhdysvaltojen ja muiden maiden lakeja ja asetuksia (jäljempänä ”vientilait”) sen varmistamiseksi, että ohjelmistotuotetta ei 1) viedä suoraan tai epäsuorasti vientilakeja rikkovalla tavalla tai 2) käytetä mihinkään vientilaeissa kiellettyyn tarkoitukseen, mukaan lukien muun muassa ydinaseiden, kemiallisten aseiden ja biologisten aseiden leviäminen.
13. SOPIMUKSENTEKOVALMIUDET JA VALTUUDET. Vakuutat, että olet laillisesti täysi-ikäinen asuinvaltiossasi ja että sinulla on tarvittaessa työnantajasi asianmukaisesti myöntämät valtuudet tehdä tämä sopimus.
14. SOVELLETTAVA LAINSÄÄDÄNTÖ. Tähän käyttöoikeussopimukseen sovelletaan sen maan lainsäädäntöä, josta laite on ostettu.
15. KOKO SOPIMUS. Tämä käyttöoikeussopimus (mukaan lukien kaikki mahdolliset tähän HP:n tuotteen mukana toimitettuun käyttöoikeussopimukseen tehdyt lisäykset tai muutokset) muodostaa sinun ja HP:n välisen ohjelmistotuotetta koskevan koko sopimuksen, joka korvaa kaikki ohjelmistotuotteeseen tai muuhun tämän käyttöoikeussopimuksen kattamaan aiheeseen liittyvät aiemmat tai samanaikaiset suulliset ja kirjalliset viestit, ehdotukset ja vakuutukset. Jos HP:n käytäntöjen tai tukipalveluohjelmien ehdot ovat ristiriidassa tämän käyttöoikeussopimuksen ehtojen kanssa, sovelletaan tämän käyttöoikeussopimuksen ehtoja.

© Copyright 2015 HP Development Company, L.P.
Näitä tietoja voidaan muuttaa ilman etukäteisilmoitusta. Kaikki muut tässä asiakirjassa mainitut tuotenimet voivat olla taustayritystensä tavaramerkkejä. Sovellettavassa lainsäädännössä sallitun enimmäismäärän mukaisesti HP-tuotteiden ja -palveluiden ainoat takuut on esitetty tuotteiden ja palveluiden mukana toimitettavissa takuuehdoissa. Mikään tässä mainittu ei muodosta lisätakuuta. Sovellettavassa lainsäädännössä sallitun enimmäismäärän mukaisesti HP ei ole vastuussa mistään tähän asiakirjaan sisältyvistä teknisistä tai toimituksellisista virheistä tai puutteista.
Ensimmäinen painos: elokuu 2015.